### Beslutningstema

I denne sag skal der tages stilling til anvendelse af den selvejende institution Toftlund Sport og Fritids midler ved opløsning.

### Sagsfremstilling

Den selvejende institution Toftlund Sport og Fritidscenter har på to følgende generalforsamlinger besluttet at opløse foreningen pr. 30. september 2025.

I stedet skal Fonden Toftlund Sport og Fritidscenter overtage driften af Toftlund Sport og Fritidscenter, friluftbadet og øvrige tilhørende faciliteter samt Manufakturen.

Jf. § 6 i vedtægterne for den selvejende institution Toftlund Sport og Fritidscenter træffer generalforsamlingen beslutning om anvendelse af institutionens midler ved opløsning. Denne beslutning skal Tønder Kommunes kommunalbestyrelse godkende. Se bilag.

Midlerne skal anvendes til alment velgørende formål i Toftlund eller Tønder Kommune.

Generalforsamlingen for den selvejende institutions Toftlund Sport og Fritidscenter har besluttet at overdrage midlerne til Fonden Toftlund Sport og Fritidscenter. Se bilag.

Fondens formål er på et almenvelgørende og almennyttigt grundlag at understøtte idrætten, kulturen og sundhedens fremme i Region Syddanmarks område, dog fortrinsvis Tønder Kommune primært ved at opføre, eje, udleje og drive haller og andre bygninger og i tilknytning hertil, at centret kan anvendes til møder, udstillinger, koncerter og beslægtet virksomhed samt drive cafeteria.

### Indstilling Vicekommunaldirektøren indstiller,

at den selvejende institution Toftlund Sport og Fritidscenters beslutning godkendes, og

at indstillingen videresendes til Kommunalbestyrelsen

**Beslutning fra Kultur- og Fritidsudvalget den 1. oktober 2025, pkt. 4:**

Indstillingen anbefales.

Bo Brandt blev erklæret inhabil i punktet.

### Beslutning

Kommunalbestyrelsen erklærede Bo Brandt (V) inhabil, hvorfor han ikke deltog i sagens behandling.

Indstillingen godkendt.